

**Бағдарламалау бойынша командалық әлем чемпионатының финалын ұйымдастыру мәселелері туралы**

Қазақстан Республикасы Премьер-Министрінің 2023 жылғы 29 желтоқсандағы № 202-ө өкімі.

      Астана қаласында 2024 жылғы 15 – 20 қыркүйек аралығында Бағдарламалау бойынша командалық әлем чемпионатының финалын ұйымдастыру мақсатында:

      1. Осы өкімге қосымшаға сәйкес құрамда Бағдарламалау бойынша командалық әлем чемпионатының финалын ұйымдастыру жөніндегі ұйымдастыру комитеті (бұдан әрі – Ұйымдастыру комитеті) құрылсын.

      2. Ұйымдастыру комитеті бағдарламалау бойынша командалық әлем чемпионатының финалын ұйымдастыруды қамтамасыз етсін.

      3. Осы өкімнің орындалуын бақылау Қазақстан Республикасының Цифрлық даму, инновациялар және аэроғарыш өнеркәсібі министрлігіне жүктелсін.

|  |  |
| --- | --- |
| *Премьер-Министр* | *Ә. Смайылов* |

|  |  |
| --- | --- |
|  | Қазақстан Республикасы Премьер-Министрінің 2023 жылғы 29 желтоқсандағы № 202-ө өкіміне қосымша |

**Бағдарламалау бойынша командалық әлем чемпионатының финалын ұйымдастыру жөніндегі ұйымдастыру комитетінің құрамы**

      Қазақстан Республикасының Цифрлық даму, инновациялар және аэроғарыш өнеркәсібі министрі, жетекші

      Қазақстан Республикасының Цифрлық даму, инновациялар және аэроғарыш өнеркәсібі бірінші вице-министрі, жетекшінің орынбасары

      Қазақстан Республикасы Сыртқы істер министрінің орынбасары

      Қазақстан Республикасы Ішкі істер министрінің орынбасары

      Қазақстан Республикасының Ғылым және жоғары білім вице-министрі

      Қазақстан Республикасының Мәдениет және ақпарат вице-министрі

      Қазақстан Республикасының Денсаулық сақтау вице-министрі

      Қазақстан Республикасының Қаржы вице-министрі

      Қазақстан Республикасының Туризм және спорт вице-министрі

      Қазақстан Республикасының Сауда және интеграция вице-министрі

      Астана қаласы әкімінің орынбасары

      Қазақстан Республикасы Спорттық бағдарламалау федерациясының бас хатшысы (келісу бойынша)

      спорттық бағдарламалау бойынша халықаралық студенттік чемпионат ұйымының (International Collegiate Programming Contest Fоundation) өкілі (келісу бойынша)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК